<https://www.siasat.pk/forums/threads/%D9%86%D9%88%D8%A7%D8%B2%D8%B4%D8%B1%DB%8C%D9%81-%DA%A9%D8%A7-%D9%88%DB%8C%DA%A9%D8%B3%DB%8C-%D9%86%DB%8C%D8%B4%D9%86-%D8%B3%D8%B1%D9%B9%DB%8C%D9%81%DA%A9%DB%8C%D9%B9-%DA%A9%DB%8C%D8%B3%DB%92-%D8%A8%D9%86%DB%92%D8%9F-%D8%AD%D8%B3%D8%A7%D8%B3-%D8%A7%D8%AF%D8%A7%D8%B1%D9%88%DA%BA-%DA%A9%DB%8C-%D8%B1%D9%BE%D9%88%D8%B1%D9%B9-%D8%AA%DB%8C%D8%A7%D8%B1.798913/>
<http://schema.org/articleBody>
"نواز شریف کو لندن میں بیٹھ کر پاکستان سے ویکسین کیسے لگ گئی؟ حساس اداروں کی انکوائری رپورٹ تیار کرلی گئی جس کے مطابق اندراج باقاعدہ منصوبہ بندی سے کیا گیا۔\n\nنوازشریف جو کہ علاج کے سلسلے میں لندن میں موجود ہیں ان کے شناختی کارڈ نمبر پر پاکستان میں ویکسینیشن کا اندارج ہو چکا ہے جس نے پاکستانی طریقہ کار پر سوالات اٹھا دیئے ہیں۔ اس سلسلے میں حساس اداروں نے تحقیقاتی رپورٹ تیار کی ہے جس میں بتایا گیا ہے کہ سابق وزیراعظم کا این سی او سی میں اندراج جعلی طریقے سے منصوبہ بندی کے تحت کرایا گیا ہے۔\n\nتفصیلات کے مطابق اب حساس اداروں نے تحقیقاتی رپورٹ مرتب کر لی ہے جس میں بتایا گیا ہے کہ نواز شریف کا شناختی کارڈ نمبر 1166 پر بھیج کر پن کوڈ حاصل کیا گیا، اسی کوڈ کے تحت جھوٹی انٹری کرائی گئی۔ جب کہ اس کے بعد 5 مختلف نمبروں سے ویکسینیشن کی تصدیق کی گئی ہے۔\n\n\n\nذرائع کے مطابق جس نمبر سے نوازشریف کا شناختی کارڈ نمبر بھیج کر ویکسینیشن کا اندارج کرایا گیا وہ نامعلوم شخص کے نام پر تھی۔ ویکسینیشن کے وقت سے 8 منٹ قبل اس نمبر سے میسج کیا گیا۔ جبکہ اسی روز شام 4 بجے اسی نمبر سے ویکسینیشن میسج دکھا کر ویکسین لگوائی گئی ہے۔\n\nجب کہ اس کے بعد5 مختلف نمبروں سے نواز شریف کی ویکسینیشن کی تصدیق کیلئے میسج کیے گئے ہیں۔ حساس اداروں کی رپورٹ میں کہا گیا ہے کہ اب ان تمام نمبروں کا ریکارڈ حاصل کر لیا گیا ہے اور اب اس معاملے پر تحقیقات کو مزید آگے بڑھایا جائے گا۔"
<https://siasat.pk/forums/threads/%D9%86%D9%88%D8%A7%D8%B2%D8%B4%D8%B1%DB%8C%D9%81-%DA%A9%D8%A7-%D9%88%DB%8C%DA%A9%D8%B3%DB%8C-%D9%86%DB%8C%D8%B4%D9%86-%D8%B3%D8%B1%D9%B9%DB%8C%D9%81%DA%A9%DB%8C%D9%B9-%DA%A9%DB%8C%D8%B3%DB%92-%D8%A8%D9%86%DB%92%D8%9F-%D8%AD%D8%B3%D8%A7%D8%B3-%D8%A7%D8%AF%D8%A7%D8%B1%D9%88%DA%BA-%DA%A9%DB%8C-%D8%B1%D9%BE%D9%88%D8%B1%D9%B9-%D8%AA%DB%8C%D8%A7%D8%B1.798913/>